kardosdrur/scandi-wiki huggingface dataset:
SCUMM

SCUMM står for Script Creation Utility for Maniac Mansion og er et scripting-sprog der blev udviklet af LucasArts (dengang kendt som LucasFilm Games) til at forenkle udviklingen af deres grafiske adventurespil Maniac Mansion. 

SCUMM er delvist en spilmotor og delvist et programmeringssprog som gjorde det muligt for designerne at lave steder, objekter og dialogsekvenser uden at skulle programmere i selve kildekoden. Det betød også, at spillets script og datafiler kunne genbruges på mange forskellige platforme. SCUMM gør også brug af iMUSE (Interactive Music Streaming Engine) som blev udviklet af Michael Land. SCUMM er blevet udgivet på følgende platforme: 3DO, Amiga, Apple II, Atari ST, CDTV, Commodore 64, Fujitsu Towns & Marty, Apple Macintosh, NES, MS-DOS/PC-DOS, Microsoft Windows, Sega Mega-CD og TurboGrafx-16.

Historie 
Den originale version blev programmeret af Aric Wilmunder og Ron Gilbert i 1987, og blev senere opgraderet af Aric Wilmunder og mange andre.

SCUMM blev genbrugt i mange af LucasArts-adventurespil og er blevet opdateret og genskrevet utallige gange. Der er mindst 10 kendte versioner af SCUMM-motoren som starter med version 0 (den originale Commodore 64-version til Maniac Mansion), Version 1 og 1.5 (til NES-versionen af Maniac Mansion) og version 2 op til version 8. LucasArts opgav endelig SCUMM-motoren i 1998, da de skiftede til GrimE til spillet Grim Fandango.

Versioner

Version 0 
 Maniac Mansion (Commodore 64)

Version 1 
 Maniac Mansion (original PC version)
 Zak McKracken and the Alien Mindbenders (Commodore 64 og original PC version)

Version 1.5 
 Maniac Mansion (NES)

Version 2 
 Maniac Mansion (Amiga og forbedret PC version)
 Zak McKracken and the Alien Mindbenders (Amiga, Atari ST, og forbedret PC version)

Version 3 
 Indiana Jones and the Last Crusade: The Graphic Adventure (Amiga, EGA/VGA PC og FM Towns)
 Zak McKracken and the Alien Mindbenders (VGA version for FM Towns)
 LOOM (Amiga og EGA PC (diskette version)

Version 4 
 The Secret of Monkey Island (Amiga og EGA/VGA PC)
 LOOM (VGA PC (CD-ROM-version))

Version 5 
 The Secret of Monkey Island (VGA PC (CD-ROM version))
 Monkey Island 2: LeChuck's Revenge (PC og Amiga)
 Indiana Jones and the Fate of Atlantis (PC og Amiga)

Bemærk: iMUSE blev først intrigeret i denne version af SCUMM. På dette punkt gør Ron Gilbert det også muligt for hans eget firma Humongous Entertainment at bruge SCUMM. Her vokser SCUMM motoren til en version 11.

Version 6 
 Maniac Mansion: Day of the Tentacle
 Sam & Max Hit the Road

Version 7 
 Full Throttle
 The Dig

Version 8 
 The Curse of Monkey Island

I dag 
ScummVM er et program som gør det muligt at spille LucasArts adventure spil som bruger SCUMM system. Det virker på mange forskellige platforme, som spillene originalt ikke var designet til. Der er også en række ikke-SCUMM spil som understøttes af ScummVM, bl.a. fra udviklerne Revolution Software og Adventure Soft.

Links 
 ScummVM Projektet
 SCUMM historien
 Scumm modding siden 
 SCUMM: Adventure--LucasArts Style 

Programmeringssprog
Spilmotorer
Anders Vægter Nielsen

Anders Vægter Nielsen (født 1963 i Østofte) er en dansk forfatter, historiker og journalist.

Udgivelser 
 1533, et drab og en rejse [roman], 2018.
 Trappevask [roman], 2017
 Mute [roman], s.m. Cindy Lynn Brown, 2013.
 Speer 2 [kortprosa], 2011.
 Ved hjørneflaget står Mahatma Gandhi [Ordbilleder], 2010.
 Lines store dag [børnebog], s.m. Mikkel Larris, 2009.
 Øjenkontakt. Samarbejder mellem kunstnere og andre [kunstdok.], som hovedforf., 2006.
 Husmændene – landboreformernes tabere? [Fagbog], 1991.
 20 under 30 til 90'erne [Lyrikantologi], red. af Poul Borum, 1991.

Vægter Nielsen har desuden publiceret kortprosa og digte i tidsskrifter som Hvedekorn, Ildfisken og Øverste Kirurgiske m.m.

Derudover har han leveret enkelte faghistoriske artikler samt bidraget med overvejelser om forholdet mellem historie og undervisning i tidsskrifter og bøger.

Eksterne henvisninger 
 Anmeldelse af Mute i Kristeligt Dagblad
 Dokumentation om fynske sprøjtehuse 
 Øjenkontakt 
 Anmeldelse af Fylde og form, som Vægter Nielsen er medforfatter til 

Historikere fra Danmark
Digtere fra Danmark
Børnebogsforfattere fra Danmark
Dansksprogede forfattere fra Danmark
Mandlige forfattere i det 21. århundrede
Personer fra Maribo
Thomas Larsen

Thomas Larsen (født 30. december 1964 i København) er en dansk journalist og politisk redaktør samt kommentator.

Larsen er uddannet fra Danmarks Journalisthøjskole i 1988 og har arbejdet som medredaktør og kommentator på Berlingske Nyhedsmagasin samt politisk analytiker, blandt andet i TV Avisen. De senere år har han desuden skrevet for hjemmesiden AnalysNorden, der drives af Nordisk Råd.

Udover et forfatterskab der rummer mange omtalte og roste politikerbiografier, er Thomas Larsen kursusleder på Den Journalistiske Efteruddannelse og er medlem af en tænketank på Center for Business and Politics på Copenhagen Business School.

Han blev i 1995 tildelt et Marshall Memorial Fellowship, og 1999-2000 var han John S. Knight Fellow på Stanford University i USA.

Bibliografi 
 Guldflipper – signalement af elitemedarbejderen, i samarbejde med Sten Svensson, Schultz Forlag, 1987
 Poul Schlüter – en biografi, i samarbejde med Michael Kristiansen, Spektrum, 1992 
 Niels Helveg Petersen – manden og magten, i samarbejde med Michael Kristiansen, Børsen 1996
 Erobreren (om Uffe Ellemann-Jensen), Børsen, 1997
 Auken – en familiefortælling, Møntergården, 1999
 I godtvejr og storm – samtaler med Anders Fogh Rasmussen, Gyldendal 2001
 Lykketoft, Børsen, 2003
 Livet er ikke for begyndere – ikke engang for let øvede, skrevet sammen med og om Malene Schwartz, Lindhardt og Ringhof, 2003
 Mærsk Mc-Kinney Møller – et personligt portræt af Danmarks største erhvervsmand, Gyldendal 2008 (sammen med Finn Mortensen)
 Anders Fogh Rasmussen, Lindhardt og Ringhof, 2003 
 Haldor Topsøe - Et portræt, 2013
 De dybeste rødder - Dronningen fortæller om Danmark og danskere. (Gyldendal 2016)

Noter

Eksterne henvisninger 
 

Journalister fra Danmark
Faglitterære forfattere fra Danmark
Biografiforfattere fra Danmark
Journalister ved Berlingske
Dansksprogede forfattere fra Danmark
Personer fra København
Personer i Kraks Blå Bog
Carl Jensen (bokser)

Carl Jensen (19. december 1909 i Aarhus – 18 marts 1991 i Gentofte) var en dansk bokser. 

Som amatør boksede Carl Jensen for IF Sparta, for hvem han vandt det danske mesterskab i letvægt i 1930 og 1931. Han deltog i weltervægtsklassen i boksningsturneringen under Sommer-OL 1932 i Los Angeles og vandt sin første kamp over Nils Althin, Sverige, men tabte kvartfinalen til tyskeren Erich Campe. 

Carl Jensen debuterede som professionel den 22. maj 1932 i en kamp i Törringelund i Sverige mod den ubesejrede svensker Gustav Bjönsson, der forinden havde besejret danskerne Kaj Olsen og ”Vidunderbarnet” Anders Petersen. Carl Jensen vandt sin debutkamp, da svenskeren blev diskvalificeret i 5. omgang. Siden gik karrieren støt nedad, og Carl Jensen tabte sine 6 efterfølgende kampe, herunder to returopgør mod Björnsson.

Den 3. maj 1935 blev Carl Jensen matchet mod Carl Henrik Andersen i en kamp om det danske mesterskab i letvægt. Carl Henrik Andersen debuterede som professionel i kampen, men besejrede Carl Jensen på point. Carl Jensens sidste kamp i karrieren blev et nederlag til Björnsson den 16. maj 1936 i København.

Carl Jensen opnåede 7 kampe, hvor 1 blev vundet og de 6 tabt (3 før tid).

Eksterne henvisninger 
 http://www.sports-reference.com/olympics/athletes/je/carl-jensen-1.html 
 Carl Jensen's rekordliste på boxrec.com 

Mandlige boksere fra Danmark
Olympiske boksere fra Danmark
Personer fra Aarhus
Boksere ved sommer-OL 1932
Hobbitrup

Hobbitrup (engelsk: Hobbiton) er en fiktiv hobbitby i Ringenes Herre-universet. Nogle af boligerne i byen er en slags gangsystemer kaldet hobbithuller. De andre boliger er lave huse. Gaden hvor Bilbo og senere Frodo bor hedder Sækhulstræde. Der er også en kro, der hedder Den grønne drage. Det er også dér Frodo, Sam, Merry og Pippin bor, inden de tager af sted.

Da de fire hobbitter vender tilbage fra deres eventyr opdager de, at Saruman har infiltreret Herredet og fået Sækhulstræde gravet op, bortset fra Sækkedyb, hvor Frodos irriterende slægtning, Lotho Posenborg-Sækker bor. han samarbejder nemlig med Saruman, men Saruman fortæller at Grima ormetunge har dræbt ham. Derfor dræber Grima Ormetunge Saruman og bliver selv skudt af hobbitterne.

Steder i Ringenes Herre
Rosa Hyttebo

Rosa Hyttebo (engelsk: Rose "Rosie" (Cotton) Gardner) er en fiktiv person i Ringenes Herre-universet. Hun er Sams kæreste, de bliver gift og får 13 børn. Hun arbejder på en kro i Hobbitrup.

Personer i Ringenes Herre
Gifhorn

Gifhorn er en by med 	41.331 indbyggere (2012). Den er administrationsby i Landkreis Gifhorn i den tyske delstat Niedersachsen.

Geografi 
Den ligger nord for Harzen mellem byerne Hannover, Braunschweig og Wolfsburg, omkring 20 Kilometer nord for Braunschweig og 15 Kilometer vest for Wolfsburg. Floden Ise munder ud i Aller i byområdet, og har dermed forbindelse til Nordsøen via Weser.

Nabokommuner 
Følgende kommuner, alle im Landkreis Gifhorn grænser til byen Gifhorn. (med uret fra nord ):
Wagenhoff, Wahrenholz, Sassenburg, Calberlah, Isenbüttel, Ribbesbüttel, Leiferde, Müden, Ummern og Wesendorf.

Inddeling 
Gifhorn består ud over hovedbyen, med den historiske gamle bydel af disse landsbyer og bebyggelser: Kästorf, Gamsen, Wilsche, Neubokel og Winkel.

Se også 
 Det internationale møllemuseum i Gifhorn

Henvisninger 

 Byens websted

Byer i Niedersachsen
M16A1

M16A1 er et amerikansk designet stormgevær. Det er den første variant af M16 riflen der blev udleveret i større omfang. Den blev taget i brug af det amerikanske forsvar i 1967, under Vietnamkrigen. Der var mange problemer i starten, riflen havde en kedelig tendens til at få funktionsfejl, fordi den var meget følsom over snavs. M16A1 havde mulighed for at skyde fuldautomatisk og semiautomatisk, i modsætning til de senere modeller, der generelt var begrænset til treskudsbyger og semiautomatisk. Riflen var nyskabende, fordi den brugte den nye 5.56 x 45 mm NATO riffel ammunition, i stedet for 7.62 mm, som dens forgænger M14 riflen. Den nye ammunition var betydeligt lettere, og derfor kunne den enkelte soldat bære flere skud i felten. 5.56 mm ammunitionen var til gengæld mindre kraftig, og var dermed dårligere til at uskadeliggøre fjenden, eller gennemtrænge forhindringer, som mure, træer eller sandsække. Fordele og ulemper ved 5.56 mm ammunition i forhold til 7.62 mm er noget der stadig diskuteres i dag. I slutningen af 1980'erne blev M16A1 erstattet af M16A2 i det amerikanske forsvar.

Se også 

M16
M16A2
M16A3
M16A4
M4
XM177
M14

Automatrifler
Våben fra USA
Karlsgave

Karlsgave er en bebyggelse i Frederiksværk, Vinderød Sogn, Halsnæs Kommune i Nordsjælland – beliggende ved vejen mod Auderød og Brederød på Arrenæs. Karlsgave grænser op mod skoven Sørup Vang. I den østligste ende af Karlsgave ligger gravhøjen Maglehøj, der med sine 70 m over havet er Arrenæs' højeste punkt. Fra skovbrynet ved Sørup Vang i den nordøstligste ende af Karlsgave dykker Karlsgavevej, indenfor 1000 meters distance, 40 meter i niveauforskydning ned til den, i 1930'erne retablerede, Dronningholm slotsruin.

Karlsgave er opkaldt efter den reformvenlige prins Carl af Hessen, som arvede godset Arresødal (oprindeligt Arresøgård) ved Johan Frederik Classens død i 1792. Prins Carl afløste bøndernes hoveri på sine godser, bønderne fik gårdene i arvefæste, gårdene flyttede ud, blev udskiftet, senere udparcelleret til husmandsbrug – heriblandt Karlsgave.

Lokaliteter i Halsnæs Kommune
Frederiksværk
Bydele og forstæder i Danmark
M16A2

M16A2 riflen er et amerikansk designet stormgevær. Den er afløseren for forgængeren M16A1, og blev indført i slutningen af 1980'erne. M16A2 blev bestilt af det amerikanske marinekorps, der også var det første amerikanske værn til at indføre den. M16A2 havde en række forbedringer i forhold til M16A1. Den havde ny rifling i løbet, et kraftigere løb, bedre sigtemidler, ny flammeskjuler, nyt frontgreb, og langt stærkere kolbe. En anden ændring var at muligheden for fuldautomatisk ild blev fjernet, så det nu kun var muligt at bruge treskudsbyger og semiautomatisk. Det skete for at undgå at soldater i ildkamp blot holdt aftrækkeren inde og tømte magasinet i retning af fjenden.
M16A2 er i dag ved at blive udskiftet med M16A4 og M4A1 i de amerikanske værn.

Se også 

M16
M16A1
M16A3
M16A4
M4
XM177

Automatrifler
Våben fra USA
Mars bar party

Et Mars bar party er et slangudtryk for en seksuel handling, hvor en Marsbar spises, eller med munden hives ud af vagina eller anus. Et Mars bar party involverer dermed en type oralsex.

Sandsynligvis stammer termen fra en myte fra 1977 om Mick Jagger, Keith Richards, ifølge hvilken disse og adskillige andre, blev taget i at deltage i et Mars bar party med Marianne Faithfull. I sin selvbiografi afviser Faithfull på det kraftiste historien, og nævner "The Mars bar was a very effective piece of demonizing ... A cop's idea of what people do on acid!".

Nogle mener, at ud over eksistensen af denne populære myte, er selve praktiseringen af Mars bar party en myte. Dog kendes begrebet "Marskusse" fra prostitutionsmiljøet i 1980ernes København. Her anvendte kvindelige prostituerede ofte en Marsbar til at indsmøre vagina inden kundens udførelse af cunnilingus, hvilket også kaldes 'amerikansk' (jf. 'dansk').

En britisk sundhedsplejerskes besvarelse af et spørgsmål fra en tiårig elev, vedrørende "Mars bar parties" i seksualundervisningen på Highfield Primary School i Leeds, gav anledning til debat i Storbritannien. Det daværende skyggekabinets sundhedsminister, David Blunkett, beskrev hendes handling som "upassende". Den efterfølgende høring rensede sundhedsplejersken, der fik lov at vende tilbage til skolen.

Danmarks Radios B&U redaktion blev genstand for kritik fra politisk hold, da man i 1987 i en Børneradio udsendelse, omtalte oralsex, herunder "marskusse", hvilket indgik i en sketch med Heavyhenning og Jens Andergren.

Henvisninger 
 
 
 
 

Sexologi
Kløvedal

Kløvedal kan betegne:

 Kløvedal (Ringenes Herre) – på engelsk Rivendell, en af elverfolkets fæstninger i Tolkiens Ringenes Herre.
 Kløvedal (Bornholm) - en sprækkedal på Bornholm

Efternavn:
 Efter- eller mellemnavnet Kløvedal, som bæres (eller har været båret) af en række beboere i kollektivet Maos Lyst (og deres efterkommere), heriblandt:
 Pernille Kløvedal Helweg
 Pernille Kløvedal Nørgaard
 Troels Kløvedal
 Henning Prins – i en periode Henning Kløvedal Prins
 Ebbe Kløvedal Reich
 Nils Schrøder Kløvedal Eriksen
 Knud Kløvedal Bennetsen
 Mette Kløvedal Thagaard
 Lene Kløvedal Pedersen
 Hans Jørgen Kløvedal Svendsen
 Douglas Kløvedal Lannark
 Hanne Kløvedal Vesterborg
 Mogens Kløvedal Pedersen
Tolerance (flertydig)

Tolerance (jf. lat: tolerare: udholde, tåle) henviser til forskellige artikler:

 Tolerance – tålsomhed, at være overbærende eller fordragelig,
 Tolerance (mål) – anvendes i forbindelse med målnøjagtighed, tilladt afvigelse.
 Tolerance (medicin) – her også tolerans, den grad hvortil et lægemiddel kan gives eller indtages uden at medføre skadelige bivirkninger.
 Toleranceudvikling (medicin) – Den oprindelige medicindosis får mindre og mindre virkning og en højere dosis er nødvendig for at opnå den oprindelige virkning.
 Tolerance (dokumentarfilm) – dansk dokumentarfilm fra 1978 af Anders Odsbjerg
The Flower Kings

The Flower Kings er en svensk progressiv rockgruppe dannet i 1994 af guitaristen og sangeren Roine Stolt, efter han havde succes med solo-albummet The Flower King.

Diskografi

Studioalbum 
 Back in the World of Adventures (1994)
 Retropolis (1995)
 Stardust we are (1997) (dobbelt CD)
 Flower Power (1999) (dobbelt CD)
 Alive on Planet Earth (2000) (live)
 Space Revolver (2000)
 The Rainmaker (2001)
 Unfold the Future (2002) (dobbelt CD)
 Adam & Eve (2004)
 Paradox Hotel (2006) (dobbel CD)
 The Sum of no Evil (2007)
 Banks of Eden (2012)
 Desolation Rose (2013)
 Waiting for Miracles (2019)
 Islands (2020)
By Royal Decree (2022)
Look At You Now (2023)

Livealbum 
 Alive on Planet Earth (2000)
 Meet the Flower Kings (2003) (dobbelt live CD og DVD)

Limited Edition Official Bootlegs 
 Édition Limitée Québec (1998) (ikke tidligere udgivne numre og liveoptagelser)
 Live In New York - Official Bootleg (2002)
 BetchaWannaDanceStoopid!!! (2004)

Fan Club-album 
 Fan Club 2000 (2000)
 Fan Club 2002 (2002)
 Fan Club 2004 (2004)
 Fan Club 2005 / Harvest (2005)

Opsamlingsalbum 
 Scanning The Greenhouse (1998)

Flower Kings
Roine Stolt

Roine Stolt (født 5. september 1956 i Uppsala) er en svensk guitarist/vokalist bedst kendt som grundlægger for og leder af det progressive rock band The Flower Kings men også som individuel kunstner samt medlem af grupperne Transatlantic, The Tangent og 70'er gruppen Kaipa. Sidstnævnte blev gendannet i starten af det nye årtusinde.

Diskografi

Med Kaipa
 Kaipa (1975)
 Inget Nytt Under Solen (1976)
 Solo (1978)
 Notes from the Past (2002)
 Keyholder (2003)
 Mindrevolutions (2005)

Soloalbums
 Fantasia (1979)
 Behind The Walls (1985)
 The Lonely Heartbeat (1989)
 The Flower King (1994)
 Hydrophonia (1998)
 Wallstreet Voodoo (2005)
 Manifesto Of An Alchemist (2018) (som Roine Stolt's Flower King)

Med The Flower Kings
 Back in the World of Adventures (1995)
 Retropolis (1996)
 Stardust We Are (1997)
 Scanning the Greenhouse (1998)
 Flower Power (1999)
 Space Revolver (2000)
 Alive on Planet Earth (2000)
 The Rainmaker (2001)
 Unfold the Future (2002)
 Meet the Flower Kings (2003)
 Adam & Eve (2004)
 Paradox Hotel (2006)
 Instant Delivery (2006)
 The Sum Of No Evil (2007)
 The Road Back Home (2007)
 Tour Kaputt (2011)
 Banks of Eden (2012)
 Desolation Rose (2013)
 Waiting For Miracles (2019)
 Islands (2020)

Med Transatlantic
 SMPT:e (2000)
 Bridge Across Forever (2001)
 Live in America (2001)
 SMPTe: The Roine Stolt Mixes (2003)
 Live in Europe (2003)
 The Transatlantic Demos (2003)
 The Whirlwind (2009)
 Whirld Tour 2010: Live in London (2010)
 More Never Is Enough: Live In Manchester & Tilburg 2010 (2010)
 Kaleidoscope (2014)
 KaLIVEoscope (2014)
 The Absolute Universe (2021)

Med Kaipa da Capo
 Dårskapens monotoni (2016)

Med Bollenberg Experience
 Bollenberg Experience - If Only Stones Could Speak (2002)

Med The Tangent
 The Music That Died Alone (2003)
 The World That We Drive Through (2004)
 Pyramids and Stars (2005)

Med Karmakanic
 Entering The Spectra (2002)
 Wheel Of Life (2004)
 Who's The Boss In The Factory (2008)

Med Circus Brimstone
 BrimStoned In Europe (2005)

Med Agents of Mercy
 The Fading Ghosts of Twilight (2009)
 Dramarama (2010)
 The Black Forest (2011)

Med 3rd World Electric
 Kilimanjaro Secret Brew (2009)

Med Jon Anderson 
 Invention of Knowledge (2016)

Med The Sea Within
 The Sea Within (2018)

Med Supernal End Game
 Touch the Sky - Volume I (2010)
 Touch the Sky - Volume II (2014)

Andre albums

Med The Flower Kings
 Édition Limitée Québec (1998)
 Fan Club 2000 (2000)
 Live In New York - Official Bootleg (2002)
 Fan Club 2002 (2002)
 BetchaWannaDanceStoopid!!! (2004)
 Fan Club 2004 (2004)
 Fan Club 2005 / Harvest (2005)
 Carpe Diem - Live In USA 2006 (2008)

Udvalgte gæsteoptræden
 Neal Morse - ? (2005)
 Steve Hackett - Genesis Revisited II (2012)
 The Prog World Orchestra - A Proggy Christmas (2012)
 Charlie Faege & Tricky Dogs - Long Away and Far Ago (2016)

Sangere fra Sverige
Guitarister fra Sverige
Personer fra Uppsala
The Flower King

The Flower King er et progressivt rock album fra 1994 af den svenske guitarist/vokalist Roine Stolt. Albummet lagde grunden for dannelsen af gruppen The Flower Kings og spillede således en stor rolle i den opblomstring af genren der fandt sted i midt-halvfemserne.

Spor 
Alle numre er skrevet af Roine Stolt.

Referencer

Eksterne henvisninger 
 

Album fra 1994
Rockalbum fra Sverige
LAPD (flertydig)

LAPD, akronymet henviser til forskellige artikler:

 Los Angeles Police Department – politienhed i Los Angeles i Californien, USA.
 Link Access Procedures, D channel – ISDN-protokol.
 Large Plasma Device – (LaPD or LaPD-U), plasma enhed til fysiske eksperimenter ved University of California (UCLA), Los Angeles.
Snubletråd

En snubletråd er en passiv udløsermekanisme, normalt brugt til militære formål, selvom princippet har været brugt siden oldtiden, til at udløse fælder til fangst af vildt.

Typisk bruges en wire eller tråd, der er forbundet med en udløser der reagerer på bevægelse.
Militært bruges en snubletråd til at udløse miner eller alarmer, typisk lysraketter.

Se også 

Landmine
Vejsidebombe

Våben
Emmaüs

Emmaüs er en organisation som tager sig af hjemløse og er grundlagt i Frankrig i 1949 af præsten Abbé Pierre. Velgørenheden har mange former rundt omkring på jorden, for eksempel samles der ting til genbrugsbutikker, hvor overskuddet går til velgørenhed. Navnet er en henvisning til den bibelske fortælling i Lukasevangeliet om to vandrende fra Jerusalem til Emmaus, som møder Jesus på vejen efter hans genopstandelse.

Fra 1971 har regionale og nationale initiativer været samlet i en overordnet organisation, Emmaus International, der repræsenterer 310 grupper i 36 lande. Organisationens mål findes i et "Universal Manifesto of Emmaus International":

Kilder

Eksterne henvisninger 
 Emmaus International 

Kristne organisationer
Internationale solidaritetsbevægelser
Blood & Honour

Blood & Honour er en militant, nynazistisk organisation, der officielt havde en dansk afdeling fra 1997 til 2005. Organisationen udgiver musik og afholder koncerter med det formål at rekruttere unge til højrefløjen.

Gruppen havde i mange år været aktiv i Danmark blandt med at arrangere koncerter, men i januar 2006 blev gruppen erklæret nedlagt bl.a. i en pressemeddelelse offentliggjort på Dansk Fronts hjemmeside. Ifølge en repræsentant for Blood & Honour, var gruppens sidste aktivitet i Danmark en koncert på Djursland 2. april.

I 2007 blev Blood & Honour endnu engang stiftet. Første gang de viste sig var ved Salem i 2007 den 8. december i Sverige.

Eksterne henvisninger 
 Artikel om B&H på redox.dk 

Etableret i 1997
Ophørt i 2005
Etableret i 2007
Politiske organisationer
Nynazisme
Åmot kommune

Åmot er en kommune i Innlandet fylke i Norge. Den grænser i nord til Rendalen, i øst til Trysil, i syd til Elverum, i sydvest til Løten, Hamar og Ringsaker, og i vest til Stor-Elvdal. Kommunen har fået navnet Åmot ("åmøde") fordi de to elve Glomma og Rena mødes her. Åmot har 4 skoler: Åmot ungdomsskole og Rena Børneskole som ligger på kommunecenteret Rena samt Deset Opvækstcenter og Osen Opvækstsenter som ligger henholdsvis på Deset og Osen. Højeste punkt  er Hemmelkampen der er 1.061 moh. Kommunen  havde 
4.368 indbyggere i 2019.

Kilder og henvisninger 

Kommuner i Innlandet
Kommuner i Hedmark